4. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 108968/7226 της 3 Μαΐου /6 Ιουν.  1968 (ΦΕΚ Β΄ 275) Περί ασκήσεως κατασταλτικού ελέγχου επί των δαπανών του λογαριασμού Εποπτικών Μέσων Διδασκαλίας. Έχοντες υπ΄ όψιν: 1)Τας διατάξεις των παρ. 3 και 4 του άρθρ. 7 του Ν.Δ. 4569/1966 «περί λειτουργίας Εργοστασίου της Διευθύνσεως Εποπτικών Οργάνων Υπουργείου Εθνικής Παιδείας και Θρησκευμάτων», 2)τας διατάξεις του άρθρ. 5 του Ν.Δ. 4548/1966 «περί του ενιαίου μισθολογίου των δημασίων υπαλλήλων κλπ.» αποφασίζομεν: Όπως επί των πάσης φύσεως δαπανών του δια του Ν.Δ. 4569/1966 συσταθέντος, Λογαριασμού Εποπτικών Μέσων Διδασκαλίας, τηρουμένου παρά τη Τραπέζη της Ελλάδος, ασκήται κατ΄ έτος πλήρης κατασταλτικός έλεγχος παρά δημοσίων υπαλλήλων ως ακολούθως: 1.Εξ ενός Παρέδρου του Ελεγκτικού Συνεδρίου, προτεινομένου υπό του Προέδρου του Ελεγκτικού Συνεδρίου. 2.Εξ ενός υπαλλήλου του Γενικού Λογιστηρίου του Κράτους, επί βαθμώ 5ω έως 2ω. 3.Εξ ενός υπαλλήλου του Ελεγκτικού Συνεδρίου επί βαθμώ 5ω έως 2ω, απάντων διοριζομένων υπό του εξ ημών Υπουργού των Οικονομικών. Μετά το πέρας του κατά τ΄ ανωτέρω κατασταλτικού ελέγχου θέλει υποβληθή σχετική έκθεσις εις τας αρμοδίας Διευθύνσεις των Υπουργείων Οικονομικών (Γενικόν Λογιστήριον του Κράτους – Διεύθυνσιν 1ην)και Εθνικής Παιδείας (Διεύθυνσιν Εποπτικών Οργάνων και την παρ΄ αυτώ Υ.Ε.Ε.). Η παρούσα δημοσιευθήτω δια της Εφημερίδος της Κυβερνήσεως. 